ཁོ་རང་ནི་ཆབ་སྲིད་ཀྱི་ཐོག་ནས་ད་དུང་སྦྱོང་བརྡར་བྱེད་བཞིན་པ་དང་རྒྱ་ནག་དམར་ཤོག་ཚོགས་པའི་འཛིན་སྐྱོང་གནས་སྟངས་ཀྱི་རྒྱུན་བརྟན་པོ་ཞིག་འོང་བར་ཆ་འཇོག་ཐུབ་པ་ཞིག་ཡོད།ཁོ་རང་གི་སྐྱབས་མགོན་བཞིན་དུ་ཧུའེ་ཆུང་བས་བོད་དང་ཡུ་གུར་ལྟ་བུའི་གྲངས་ཉུང་མི་རིགས་ཁག་ལ་དྲག་པོའི་ཐབས་ལམ་ལག་བསྟར་བྱས་ན་ལེགས་པར་ཡིད་ཆེས་བྱེད་ཀྱི་ཡོད།དེས་མ་ཚད་ཁོ་རང་བོད་ནང་ལོ་ངོ་བཅུ་ཕྲག་གཉིས་ཙམ་བསྡད་པ་དེས་ཁོ་རང་སེམས་དང་ལུས་ཀྱི་བྱ་སྤྱོད་གཉིས་ཀ་ངན་པ་ཡོད་པ་ཤུགས་ལ་སྟོན་གྱི་ཡོད།བོད་རང་སྐྱོང་ལྗོངས་ཆབ་སྲིད་ཚོགས་པའི་དྲུང་གཞོན་ཧུའེ་ཁྲུན་ཧའེ་ཡིས་ཕྱི་ལོ་༢༠༠༤ཟླ་བ་༩པའི་ཚེས་༢༠ཆབ་སྲིད་ཚོགས་པའི་ལས་འགན་ཛ་དྲག་ཤོས་ནི་ཁ་བྲལ་རིང་ལུགས་པ་ཚོར་ཁ་གཏད་ལྕོགས་རྒྱུ་དང་གལ་ཏེ་ཏ་ལའི་བླ་མས་གཡོ་ཟོལ་མེད་པར་བོད་རང་བཙན་འཐབ་རྩོད་བྱེད་པ་བློས་གཏོང་བྱས་པ་ན།ཞི་བའི་གྲོས་མོལ་མུ་མཐུད་བྱ་རྒྱུ་ཡིན་ཅེས་བཤད་ཡོད།